钦定古今图书集成/明伦汇编/氏族典/第361卷 > 《汪溪族谱》 > 《金氏源派纪》
## 钦定古今图书集成/明伦汇编/氏族典/第361卷 > 《汪溪族谱》 > 《金氏源派纪》

若洙思述世德。谨按先公家乘，参考远祖唐洪州刺史文浩公《纪源》，著《源派纪》。

粤稽在昔，少昊继黄帝而立，以金德王天下，故号金
天氏，古称吾金姓，上世实其所自出。再传颛顼，以及
神禹，由是苗裔遂系夏后氏。至于淳维，以桀悖德，命
乱将至，乃嘉遁于北野，其子孙遂雄一方，诸部落推
为君长，亦犹公刘失其官，居西戎而邑于豳焉耳。世
次辽邈，千载难详。西汉元狩间，淳维之后为休屠王，
其太子日䃅与其弟伦归汉，武帝嘉其忠，俱拜侍中。
日䃅独见亲幸，命入宿卫，且奇其状貌，知为夏后氏
裔。又闻尝作《金人》祭天，因赐姓金氏。以讨莽何罗功
封秺侯，受遗诏与霍将军等辅翊少主。寻卒，谥敬，赐
葬茂陵。二子：长赏，历太仆。次建，驸马都尉。孙当嗣侯，
无传。侯拜黄门郎，早卒。生子安上，宣帝朝拜侍中，封
都成侯。四子曰常，曰敞，曰岑，曰明。常嗣侯。明、岑，列侍
中。敞历拾遗。三子，曰涉，曰参，曰饶。明经，尚节俭，诸儒
称之，历奉车都尉。参尝使匈奴，历中郎将、安定、东海
太守。饶，越骑都尉。涉二子：汤、融，皆拜左右曹将。岑子
钦，举明经，历尚书令，与司徒孔光左右宣帝。帝重宾
礼，常呼“孔氏师，金氏”友，中外荣之。寻加大司马司直、
京兆尹。故《史氏赞》称“金氏忠孝，世家七叶貂蝉之盛”，
家世长安，与王公贵人并豪关中，而金氏遂望于京
兆。迄西汉，金氏亡，出关者传至东汉汤元孙珍，迁司
马长史，寻家南阳。五子皆显名。长彦文，次彦伯，博士。
次彦叔，荆州刺史。次彦贵，南阳太守。次彦生，飞骑将
军。彦“贵，孙君阙，拜钜鹿太守，五世同居。邑令王公上
其事，诏以尚义表其门。”此金氏由京兆而迁南阳者
也。君阙曾孙尚，拜兖州刺史，将之官，曹操遣兵逆击
尚，尚奔袁术。术僭号，尚力拒伪命，死之。丧归，帝命群
臣吊祭，官其子玮郎中。玮孙道震，晋咸宁中仕建康
别驾，遂留家于官。三子皆仕昭明兵马郎，“以讨苏峻，
擢征西将军益州刺史，昭惠飞骑将军，昭显义安将
军。”此金氏由南阳而迁建康者也。昭明孙荣，拜安东
将军。荣六世孙端绪，历水部郎中。端绪子简，唐贞观
中以文学鸣，累官苏州别驾，遂家焉。此金氏由建康
而迁苏州者也。简之孙仑，主桐庐簿，有惠政，民请留
家，因居邑之南郭，人名“金家埠”，此金氏由苏州而迁
桐庐者也。仑诸孙：麒，和州通判，麟洪州教授，鲸，饶州
别驾，鲤鄱阳令。麒孙文济。〈又名顺〉唐末以御寇功历迁
歙州押衙、节度使。麟孙文浩〈又名灏〉以武材从康承训
击庞勋有功，迁洪州刺史。豹子文郁官睦州通判。而
文浩之子曰武显，以击黄巢功历迁兵马使。武显三
子：载道、明道、博道，以巢乱避地歙之篁墩，博道迁休
宁之杉坑。博道曾孙竦复自杉坑迁于梅结、大冲，竦
五世孙松青又自梅结、大冲迁于汪溪。此金氏由桐
庐而迁休宁者也。夫吾金氏源流“之远，根本之深，馀
波垂荫，衍庆千祀。衣冠荣显，世有其人。谱牒承传，家
典其学。”若洙不揣凡陋，纂述《源流》于篇，藏诸宗祊，昭
示族类。若洙又述：